VikipeediA 

Sloveeni keel 


Sloveeni keel (sloveeni keeles slovenski jezik või ka 
slovenšcina)^^ kuulub indoeuroopa keelkonna slaavi keelte 
lõunaslaavi keelterühma^^^ (samasse rühma kuuluvad ka 
horvaadi, serbia, makedoonia ja bulgaaria keel) .^^^ 

Sloveeni keele kõnelejate koguarv on 1 906 630, kellest 1 730 
000 asuvad Sloveenias . Sloveeni keel on Sloveenia Vabariigi 
ametlik riigikeel. Lisaks räägitakse sloveeni keelt ka Austrias 
Kärmeni ja Steiermargi piirkonnas (18 000 in), Horvaatias 
Rijeka, Zagrebi ja Istra piirkonnas (22 800 in), Itaalias Trieste 
ja Gorizia provintsides Sloveenia piiri lähistel (100 000 in), 
Ungaris Sloveenia piiri lähistel (~3200 in) kui ka 
Saksamaal , Rootsis, Prantsusmaal, Austraalias, Ameerika 
Ühendriikides , Argentinas, Kanadas ja endise Jugoslaavia 
aladel. 

Sloveeni keele levikuala laiub geograafiliselt ühes Euroopa 
keeruliseimas lingvistilises sõlmpunktis, kus koonduvad 
slaavi, romaani, germaani ja soome-ugri keelkonnad. 
Lisaks naaberrahvaste mõjudele on ka Sloveenia mägine 
loodus kaasa aidanud eri piirkondades keele isoleeritud 
arengule. Seetõttu on hoolimata suhteliselt väikesest 
levikualast ja keelekasutajate arvust murdeuurijad eristanud 
erinevate allikate järgi 7-56 sloveeni keele dialekti, 
mida kasutatakse kuues piirkondlikus kogukonnas: Kärnteni, 
ülem-Carniola, alam-Carniola, Littorali, Rovte, Steiermargi ja 
Alföldi kogukonnas. 

Ajalugu 


Lingvistilised, arheoloogilised ja historiograafilised allikad näitavad, et 6. sajandi lõpul toimus Sloveenia aladel 
kaks suuremat slaavlaste asustamislainet, millega ujutati üle laguneva Rooma impeeriumi sealsete alade viimased 
latiniseeritud keldid ja ülejäänud põlisrahvas. Esmalt saabusid kirdest lääneslaavlased, kellele järgnesid peagi 
lõunaslaavlased kagust. Ungarlaste ümberasumise tagajärjel 9. sajandil olid lääneslaavlased sealt sunnitud 
taganema. Kuid hoolimata edasisest rahva segunemisest, on kunagised lääne- ja lõunaslaavi mõjud kirde- ja 
kagudialektide erinevustes tänaseni tunda. 

Alates 8. sajandist läbis Karantaania slaavlaste keel ehk alpislaavi keel {alpska slovanšcina) rea järkjärgulist 
muutusi ja uuendusi, mis olid iseloomulikud lõunaslaavi keeltele. Jämedalt võttes tekitasid need arengud 13. 
sajandiks sloveeni keele. 

Sloveeni kirjakeele ajastu algab koos Primož Trubariga (1508-1586), sloveenimaade protestantliku kiriku asutaja 
ja Uue Testamendi tõlkijaga sloveeni keelde, kelle Abecearium ja Cathechismus avaldati veel 1550. aastal. 
Protestantlik jutlustaja ja õpetaja Adam Bohoric (1520-1598) kirjutas esimese sloveeni keele grammatika Art/cae 
horulae succisivae, mis sisaldas ka esimese sloveeni tähestiku reeglid. Bohorici tähestik (bohoricica) oli 
kasutusel 1840. aastateni, mil selle vahetas välja gaji tähestik (gajica). Prantsuse revolutsiooni, Napoleoni sõdade 
ning Maria Theresia ja Joseph 11 reformide mõjul hakkas sloveeni keel avalikus elus laiemalt levima, seda nii 
koolides kui ka ametiasutustes. Samuti kasvas elanikkonna kirjaoskus. 

Uus seisukoht sai üles kirjutatud sloveeni keeleteadlase Jernej Kopitari (1780-1844) koostatud grammatikaga 
Grammatik der Slavischen Sprache in Krain, Karnten und Steyemark 1808. aastal. Kirjakeele staatus tõusis 
märgatavalt tänu France Prešereni (1800-1849) kõrgetasemelisele luulele {Poezije, 1847). 19. sajandi teisest 
poolest alates hakati sloveeni keelt veelgi ulatuslikumalt kasutama. Kõige olulisemaks keelega seotud otsuseks 
olid frantsisklasest keeleteadlase, paater Stanislav Škrabeci (1844-1918) kirjapandud sloveeni keele 
hääldusnormid, mis aitasid edaspidi keelt arendada ja kergitasid ühtlasi sloveeni keele üldist staatust avalikkuse 
silmis. Sloveeni-saksa sõnastiku (Maks Pleteršnik, 1894-1895), sloveeni keele ortograafia {Slovenski pravopis; 
Fran Levec, 1899) ja sloveeni keele keskkooligrammatika (Anton Breznik, 1916) ilmumine muutsid sloveeni 
kirjakeele kõikide sloveenide ühiseks keeleks. 

Ent ka pärast Austria-Ungari impeeriumi kokkuvarisemist. Jugoslaavia koosseisus olles, puudus sloveeni keelel 
võrdne asend. Alles pärast teist maailmasõda saavutas sloveeni keel ametliku keele staatuse Jugoslaavia 
Föderatiivses Sotsialistlikus Vabariigis. Kuid endised poliitilised, kultuurilised ja lingvistilised erinevused tõusid 
taas päevakorda ja serbia-horvaadi keel oli privilegeeritud asendis. 1988. aastal oli rühm sloveenikeelseid 
kodanikke proovinud Ljubljanas sloveeni keeles kohut käia, kuid kohtus käis asjaajamine ainult serbohorvaadi 
keeles. Sellisest olukorrast sai lõpuks põhiline argument, et 1990. aastal korraldada rahvahääletus, kus suure 
häälteenamusega võeti vastu otsus kuulutada Sloveenia poliitiliselt iseseisvaks vabariigiks. 25. juunil 1991 
kuulutas Sloveenia välja iseseisvuse ja sloveeni keelest sai riigikeel. 1. mail 2004 sai Sloveeniast Euroopa liidu 
liige ja sellega seoses omandas sloveeni keel ka Euroopa liidu ametliku keele staatuse. 

Keele struktuur 


Fonoloogia 

Sloveeni keel eristab 29 foneemi (8 vokaali ja 21 konsonanti), mida ortograafiliselt edastatakse sloveeni tähestiku 
25 tähe abil (5 vokaali ja 20 konsonanti, sealhulgas katusega tähed: c, š ja ž)P^ 


Vokaalid 

Sloveeni keeles võivad vokaalid olla lühikesed või pikad. Esimene neist on alati rõhuline, samas kui teine võib 
olla nii rõhuline kui rõhuta. 





sloveeni keele vokaalid 



ees 

keskel 

taga 

kinnine 

i 


1 

U 

poolkinnine 

e 


0 

poollahtine 

£ 

0 

D 

lahtine 

a 

Konsonandid 

Sloveeni standard keele konsonandi süsteem koosneb 6 resonandist (m, n, 1, r, v, j), 6 hõõrdhäälikust (f, s, z, š, ž 
ja hääldamata häälik), 6 sulghäälikust (helitud k, p, t ja helilised g, b, d) ja 3 afrikaadist (c, c - tš, dz ja dž). 
Resonantidel ja sulghäälikutel esinevad omakorda mõningad allofooni juhused.^^^ 

Tähestik 

A, B, C, C, D, E, F, G, H, 1, J, K, L, M, N, O, P, R, S, Š, T, U, V, Z, Ž 





täht 

foneem 

näide 

hääldus 

A a 

la:l 

dan "päev" 

/'dä;n/, dän 

lal 

abeceda "tähestik" 

/ab£ ' tse ; dai, abeceda 

B b 

Ibl 

beseda "sõna" 

/b£ ' se ; daI, beseda 

C c 

/ts/ 

cvef "õis" 

/' tsoe ; tl, evet 

C c 

/F;/ 

casopis "ajaleht" 

/tjasD ' pf ; sl, casopis 

D d 

Idl 

danes "täna" 

/'dainas/, dänas 


le:l 

sedem "seitse" 

/'seidam/, sedam 

E e 

/£;/ 

reel "ütlema" 

/' re ;tji/, reci 

/£/ 

medved "karu" 

/' me ;do£t/, medved 


lal 

sem "olen" 

/'sam/, sam 

Ff 

ni 

fant "poiss" 

rtäntl, fänt 

Gg 

igi 

grad "linnus" 

/' grä;t/, gräd 

H h 

Ixl 

hiša "maja" 

/' XI; Ja/, hfša 

1 i 

11:1 

biti "olema" 

/'biiti/, biti 

l\l 

imeti "omama" 

/i' meiti/, imeti 

Jj 

l\l 

jaboiko "õun" 

/'jäi bDwko/, jäbotko 

K k 

lkl 

kmet "talupoeg" 

/'kmet/, kmet 

L 1 

l\l 

letalo "lennuk" 

/le 'täiI d/, letäio 

/w/ 

zrel "küps" 

/' zrew/, zret 

M m 

Iml 

misliti "mõtlema" 

/' mi I silti/, misliti 

N n 

Inl 

novice "uudises" 

/nD ' üi itse/, novice 


lo:l 

opiea "ahv" 

/' öipitsa/, õpiea 

O o 

h:l 

okno "aken" 

/'di knD/, ökno 


h! 

gospa "daam" 

Iga ' späi/, gospä 

Pp 

/p/ 

pomoe "abi" 

/pD ' möitj/, pomõe 

R r 

M 

r/z "riis" 

/'riij/, riž 

larl 

trg "väljak" 

/' tark/, tf g 

S s 

Isi 

svef "maailm" 

/'soelt/, svet 

Š š 

/;/ 

šola "kool" 

/' Jõi la/, šõla 

Tt 

m 

f/p "tüüp" 

/' ti I p/, tip 

U u 

lu:l 

ulica "tänav" 

/'üilitsa/, ülica 

lul 

mamut "mammut" 

/' mäi mut/, mämut 

V V 

lül 

voda "vesi" 

roa idal, võda 

Iwl 

lev "lõvi" 

/' lew/, lev 

Z z 

Izl 

z/ma "talv" 

/' zi I mai, zima 

Ž ž 

I5I 

živijenje "elu" 

/3iw' Ije I nje/, živijenje 


Arvsõnad 




0 

1 

2 

3 

4 

5 

6 

7 

8 

9 

10 

nic 

ena 

dva 

tri 

štiri 

pet 

sest 

sedem 

osem 

devet 

deset 


En käändub nagu tavaline omadussõna kolme soo puhul: en, ena, eno. On olemas ka pikem maskuliinne ainsuse 
nimetav vorm eden, mida kasutatakse juhul, kui arvsõna ei muuda otseselt nimisõna 


Dvd, trije ja šürje käänduvad vastavalt soole ebareeglipäraselt: 



maskuliin 

feminiin 

neutral 

maskuliin 

feminiin 

neutral 

maskuliin 

feminiin 

neutral 

nominatiiv 

dva 

dve 

dve 

trije 

tri 

tri 

štirje 

štiri 

štiri 

akusatiiv 

dva 

dve 

dve 

tri 

tri 

tri 

štiri 

štiri 

štiri 

genitiiv 

dveh 

dveh 

dveh 

treh 

treh 

treh 

štirih 

štirih 

štirih 

daativ 

dvema 

dvema 

dvema 

trem 

trem 

trem 

štirim 

štirim 

štirim 

lokatiiv 

dveh 

dveh 

dveh 

treh 

treh 

treh 

štirih 

štirih 

štirih 

instrumentaal 

dvema 

dvema 

dvema 

tremi 

tremi 

tremi 

štirimi 

štirimi 

štirimi 


Arve loendades ja ette lugedes kasutatakse tavaliselt feminiinset vormi. Arvsõnu viiest edasi ei käänata soo järgi. 
Samuti käituvad nad nimisõnu muutes pisut erinevalt eelnevatest arvudest. Nominatiivi ja akusatiivi puhul on 
järgnev nimisõna mitmuse omastavas käändes, samas kui arvsõna on endiselt nimetavas/osastavas käändes. 
Teiste käänete puhul on arvsõna ja nimisõna samas käändes. 

Kõik arvud vahemikus 5-99 käänduvad ühtmoodi. Aga arvude 5-10 puhul nende tüvi muutub, kui neile 
lisanduvad käändelõpud. Võrdle: pet/ pet- ; sest! sest-; sedem! sedm- ; ösem! õsm-; devet/ devet-; deset! deset-. 
Näide number viie varal: 


nominatiiv 

pet 

akusatiiv 

pet 

genitiiv 

petih 

daativ 

petim 

lokatiiv 

petih 

instrumentaal 

petim 


■ Arvud 11-19 on moodustatud põhinumbritest, millele lisandub lõpp -näjst. enäjst, dvanäjst, trinäjst, 
štirinäjst, petnäjst, šestnäjst, sedemnäjst, osemnäjst, devetnäjst. 

■ Kümnelised 20-90 on moodustatud põhinumbritest, millele on liidetud lõpp -deset. (v.a 20, mis on 
ebareeglipärane): dväjset, tndeset, štirideset, petdeset, šestdeset, sedemdeset, õsemdeset, 
devetdeset. 

Erinevalt eesti, inglise või serbo-horvaadi keelest muutub ühikuid kombineerides sloveeni keeles nende järjekord, 
sarnaselt saksa keelega. Kõigepealt tulevad feminiinses käändes ühelised ja seejärel kümneline, mis on 
ühendatud sidesõnaga „ja“ - „in“ (kaksteist - dvdindvdjset). Mõlemad osad säilitavad oma algse rõhu. 

■ 100 on sloveeni keeles sfö, kõik ülejäänud sajalised moodustatakse feminiinses käändes 
põhiharvudest, millele lisatakse -sto: dvesto, tnsto, štfristo, petsto, šeststo jne. 

Sarnaselt inglise keelega on sloveeni keeles kasutusel ka alternatiivsed vormid tuhandeliste ja sajaliste 
kombinatsioonidest (1100 „üksteist sada‘7 eleven hundred (ingl k.) - enäjststo; 1200 - dvanäjststo jne.) 






Sajaliste, kümneliste ja üheliste ühendamine käib sarnaselt eesti keelega, kõige ette käib feminiinses käändes 
sajaline ja eraldi sõnadena järgnevad kõik väiksemad ühikud: stö ena (101), stö dve (102), ... stö deset (110), sto 
enäjst (111)... stö dväjset (120), stö enaindvdjset (121),... devetsto devetindevetdeset (999) 

■ 1000 on sloveeni keeles f/soc, mis käitub sarnaselt maskuliinse nimisõnaga, millel on olemas ka 
duaalne ja mitmuslik vorm. Tuhandeliste ja teiste arvude kombineerimine käib sarnaselt sajalistega: 
f/soc ena (1001), ... f/soc stö (1100), ... pet tfsoc petsto petinpetdeset (5555), ... devetsto 
devetindevetdeset tfsoc devetsto devetindevetdeset (999,999). 

Grammatika 


Sloveeni keele eripärasteks omadusteks on duaal ehk kaksusele osutav grammatiline kategooria, kahe pearõhu 
olemasolu ja muutesüsteemi rohkus (sarnaselt teiste slaavi keeltega eristatakse kuut käänet - nominatiiv, 
genitiiv, daativ, akusatiiv, lokatiiv ja instrumentaal, mis sõltuvad omakorda sõna soost - feminiin, maskuliin, 
neutrum; arvust - ainsus, duaal, mitmus; ja elususest - elus, eluta). Nimisõnad sloveeni keeles muutuvad 
vastavalt käänetele ja arvule. Omadussõnade ja enamus asesõnade puhul on oluline järgida ka soo muutusi. 

Kuigi sloveeni keele puhul on tegemist SVO keelega (alus-öeldis-sihtis sõnajärg lauses), on sõnade järjekord 
lausetes siiski vaba, olenedes tihti tunderõhust või stiilist. 


Nimisõna käänamine 

[7] 

Sloveeni keeles lõpevad meessoost nimisõnad üldjuhul konsonandiga. Need jagatakse kõvadeks ja pehmeteks o- 
tüvega nimisõnadeks. Ka vokaaliga lõppevad maskuliinsed nimisõnad käänduvad sama loogika alusel, kuid lisa 
vokaal tuleb juurde vaid nominatiivi ja akusatiivi ainsuse puhul. Meessoost sõnad, mis lõppevad a-ga, järgivad 
naissoost käändelõppude loogikat. Lisaks esineb ebareeglipäraselt käänduvaid nimisõnu. 



kõva tüvega sõnad 

pehme tüvega sõnad 

ainsus 

duaal 

mitmus 

ainus 

duaal 

mitmus 

Nominatiiv 

koräk 

koräka 

koräki 

strõj 

strõja 

strõj i 

Akusatiiv 

koräk 

koräka 

koräke 

strõj 

strõja 

strõje 

Genitiiv 

koräka 

koräkov 

koräkov 

ströja 

strõj ev 

strõjev 

Daativ 

koräku 

koräkoma 

koräkom 

strõj u 

strõjema 

strõjem 

Lokatiiv 

koräku 

koräkih 

koräkih 

strõj u 

strõj ih 

strõj ih 

Instrumentaal 

koräkom 

koräkoma 

koräki 

strõjem 

strõjema 

strõj i 


Naissoost nimisõnade lõpp on üldjuhul -a, ehk tegu on a-tüveliste nimisõnadega. Mõningad naissoost nimisõnad 
lõppevad ka konsonandiga, sel juhul on tegu i-tüveliste sõnadega. Esineb ka ebareeglipäraselt käänduvaid 
feminiinseid nimisõnu. 





a-tüveliste nimisõnade käänamine: 



ainsus 

duaal 

mitmus 

Nominatiiv 

Ifpa 

lipi 

Ifpe 

Akusatiiv 

Ifpo 

lipi 

Ifpe 

Genitiiv 

Ifpe 

Ifp 

Ifp 

Daativ 

lipi 

Ifpama 

Ifpam 

Lokatiiv 

lipi 

Ifpah 

Ifpah 

Instrumentaal 

Ifpo 

Ifpama 

Ifpami 


i-tüveliste nimisõnade käänamine: 



ainsus 

duaal 

mitmus 

Nominatiiv 

perüt 

perüti 

perüti 

Akusatiiv 

perüt 

perüti 

perüti 

Genitiiv 

perüti 

perüti 

perüti 

Daativ 

perüti 

perütma 

perütim 

Lokatiiv 

perüti 

perütih 

perütih 

Instrumentaal 

perütjo 

perütma 

perütmi 


Neutrumi tähistajaks sõnalõpus on üldjuhul -o või -e. Sarnaselt meessoost sõnadega eristatakse ka siin kõvade 
tüvedega ja pehmete tüvede sõnu, mis käänduvad neutrum o-tüvelise käänamisreeglite järgi. Väike osa neutrum 
nimisõnu järgib ka neutrum n-tüveliste, neutrum s-tüveliste ja neutrum t-tüveliste käänamisreegleid. Need 
käänduvad sarnaselt kõvade o-tüveliste sõnadega, kuid sisaldavad kõigis vormides, v.a nominatiivi ja akusatiivi 
ainsuses lisainfiksit (-en, -es, -et). 



kõva tüvega sõnad 

pehme tüvega sõnad 


ainsus 

duaal 

mitmus 

ainsus 

duaal 

mitmus 

Nominatiiv 

mesto 

mesti 

mesta 

Ifce 

Ifci 

Ifca 

Akusatiiv 

mesto 

mesti 

mesta 

Ifce 

Ifci 

Ifca 

Genitiiv 

mesta 

mest 

mest 

Ifca 

Ifc 

Ifc 

Daativ 

mestu 

mestoma 

mestom 

Ifcu 

Ifcema 

Ifcem 

Lokatiiv 

mestu 

mesti h 

mestih 

Ifcu 

Ifcih 

Ifcih 

Instrumentaal 

mestom 

mestoma 

mesti 

Ifcem 

Ifcema 

Ifci 


Sloveenikeelseid väljendeid 

„Zelo smo uživali na obisku v Sloveniji.“ - Nautisime väga reisi Sloveeniasse. 

Tere! - Živjo! / Zdravo! 

Kuidas sul läheb? - Kako si?/Kako ste? 

Tänan küsimast, hästi. - Hvala, dobro. 

Mis su nimi on? - Kako tije ime? (mitteametlik) / Kako Vamje ime? (viisakusvorm) 
Minu nimi on_. / Ma olen_. - Ime mi je _. /Jaz sem _. 













Meeldiv tutvuda. - Lepo, da sva se spoznala. 

Palun - Prosim 
Tänan! - Hvala! 

Tänan väga! - Hvala lepa! 

Võta heaks / Pole tänu väärt - Prosim / Ni za kaj 

Jah - ja/ Da 

Ei-Ne 

Tänan, ei - Ne, hvala 

Vabandage! (möödumiseks) - Samo malo, prosim. 

Vabandage (pöördumine) - Oprostite 
Mul on kahju. - Oprostite. 

Tere päevast! - Dober dan! 

Tere hommikust! - Dobro jutro! 

Tere õhtust! - Dober vecer! 

Head ööd! -Lahko noc! 

Nägemist! - Nasvidenje! 

Kohtumiseni! - Živijo! 

Kas te räägite inglise keelt? - Govorite angleško? 

Ma ei saa aru. - Ne razumem. 

Saan aru. - Razumem. 

Kus on tualett? - Kjeje stranišce? 

Vaata ka 


■ Sloveeni kirjandus 

^ y Wikivoyage info: Slovenian phrasebook (https://wikivoyag 
1 e.org/wiki/Slovenian_phrasebook) 

Euroopa Liidu ametlikud keeled 


bulgaaria | eesti | hispaania | hollandi | horvaadi | iiri | inglise | itaalia | kreeka | leedu | läti | malta | poola 
portugali | prantsuse | rootsi | rumeenia | saksa | slovaki | sloveeni | soome | taani | tšehhi | ungari 


Allikas: Euroopa Liidu ametlik võrgukoht (https://europa.eu/european-union/about-eu/eu-languages_et) 


Pärit leheküljelt " https://et.wikipedia.org/w/index.php?title=Sloveeni_keel&oldid=5326939 " 


Selle lehekülje viimane muutmine: 14:17, 20. mai 2019. 

Tekst on kasutatav vastavalt Creative Commonsi litsentsile " Autorile viitamine + jagamine samadel tingimustel "; sellele 
võivad lisanduda täiendavad tingimused. Täpsemalt vaata Wikimedia kasutamistingimustest . 
























